section_heading: Povijest AFL-a
paragraph_text: Tokom svog postojanja AFL je bila u sukobu s NFL-om, ponajviše radi odvlačenja novih igrača na vlastiti draft (događalo se da istog igrača na draftu uzme i AFL i NFL momčad), gledatelja, TV prava i financija. Konačno je dogovor o ujedinjenju ovih dviju liga postignut 1966. kojim je dogovorono da će 1970. godine momčadi iz AFL-a ući u NFL i tvoriti vlastitu konferenciju, zajednički draft te Super Bowl - godišnju utakmicu za naslov prvaka između momčadi AFL-a i NFL-a, te je prvi odigran 15. siječnja 1967. godine. Lige su se konačno ujedinile 1970. godine te je svih 10 momčadi iz AFL-a, uz još tri momčadi iz NFL-a stvorilo American Football Conference - konfernciju NFL lige, dok je preostalih 13 momčadi NFL-a tvorilo National Football Conference.